Kāņmuiža
Kāņmuiža, agrāk arī Kāņi, ir ciems Kuldīgas novada Kabiles pagastā. Izvietojies pagasta dienviddaļā pie Kabiles—Satiķu autoceļa 7,7 km no pagasta centra Kabiles, 35 km no novada centra Kuldīgas un 120 km no Rīgas. Apdzīvotā vieta izveidojusies pie bijušās Zutēnu muižas Kāņu pusmuižas (Kahnhof, Kannhof). Muižas apbūve ir vietējas nozīmes arhitektūras piemineklis.